《赋得朗朗如玉山行 》
清代·赖世贞

别具光明景，风流实契予。玉山行朗若，妙品恰温如。

采药来仙行，寻师访道庐。此间无俗客，胜地不樵渔。

石室烹经久，云衢蹑足初。其人堪比美，杂佩有琼琚。

作者简介：赖世贞（1858～1890），名克忠，字笃庵，清嘉义县人。光绪三年（1877）入县学，旋取中廪生。书院月课恒列优等，书法笔劲朗润苍古，诗文俱工，颇获嘉义知县邱峻南器重。因得心疾，遂无意于功名，光绪十六年（1890）逝世，得年卅三。